text: Complicitat en estat pur
  Cano i Fesser no s'han convertit en mítics per accident, s'ho han guanyat a pols. Per ser el primer cop que trepitgen un escenari el duet Gomaespuma donen una lliçó de complicitat, humor i ritme. Un viatge per les seves vides i anècdotes, l'essència de Gomaespuma amb el segell del Terrat. Un espectacle que no inventa res però que tampoc ho vol, dos veterans de l'humor deixant clara la seva flexibilitat i el seu talent. Un show per reafirmar Gomaespuma si ja els coneixies i per descobrir-los per primer cop en cas contrari. Un bon partit d'humor digne de gaudir des de la butaca.
  Veuràs que val la pena
  Em costa molt, moltíssim, trobar monologuistes que em facin mínimament el pes. Aquí estem davant d'un Mestre del monòleg, davant d'un 'charlista' com diu ell, més llest que la gana i més vell que el cagar. Una suma perfecte si hi afegim intel·ligència, experiència i lucidesa. 'Verás que todo es mentira' és l'últim espectacle d'en Godoy, un dels primers monologuistes d'aquest país, un geni del gènere, un savi. Els riures són una constant sense puntes, és un mar perfecte de jijis i jajas permanent, un element molt valorat a l'ofici de fer riure! Sense cap mena de dubte un espectacle brillant i n'estic segur que no serà pas l'últim del 'viejo'.
  Però no per a tothom! Probablement una de les coses que em faria més il·lusió a la meva vida és portar a la meva àvia a veure un Ultrashow i que en sortís contenta, però ho veig bastant complicat. Noguera és un dels capitans de l'anomenat PostHumor, un nou gènere on l'espectador ha d'anar en preavís, ha de fer un esforç previ de comprensió de la proposta que li ofereixen on el gag, l'acudit, no ve explicitament definit. Noguera és més que un còmic, és un artista polièdric, dibuixa, escriu i actua… Ah! I també canta. Bàsicament té idees i les explica, idees que fan riure a tothom que l'entén i odiar-lo a tothom que no. L'Ultrashow sempre és diferent […]